Di Lezzayer tamaziɣt tuɣal d taɣelnawt tunsibt, anect-agi yeǧǧa-tt attarnu aqeddin ɣer zdat, maca mazal ur tessaweḍ ara ad tesɛu azal am tutlayin niḍen acku deg uḥric n tesnilest ur nettaf ara aṭas n uxeddim, ladɣa deg tesnawalt; tamaziɣt mazal ur tessaweḍ ara ad sufeɣ yiwen n umawal yesdduklen akk tantaliyin-agi. Di lwaqt anda imawalen d allal yettwaḥwaǧǧen aṭas, ulac win ur ten-issexdamen ara, ama d win d-yufan uguren deg usenfali n tiktiwin-is, ama d win d win d-yufan uguren di tira n wawalen s timmad-nsen. Ass-a, seg yinelmaden d yisdawanen ar yiselmaden-nsen, segyimussnawen ar yineɣmasen, merra gar cwiṭ d waṭas seqdacen-ten.